<classify> MATUMAINI ya Chama cha Wananchi CUF kushika hatamu katika nafasi mbalimbali kuanzia Mwenyekiti wa Serikali za Mitaa, udiwani na ubunge yanazidi kufi fi a baada ya madiwani wanane wa Halmashauri ya Jiji la Tanga kujivua nafasi zao na kuhamia Chama cha Mapinduzi CCM.Tukio hilo la viongozi hao kujivua nyadhifa zao ndani ya chama hicho cha upinzani chenye nguvu katika jiji hilo, limefanyika juzi katika uwanja wa Mkwakwani jijini Tanga wakati Katibu mkuu wa chama hicho, Dk Bashiru Ally akizungumza na viongozi wa mashina, matawi na kata wa Wilaya ya Tanga. Dk. Bashiru alikuwa akihitimisha ziara yake ya siku tatu mkoani Tanga ambapo alipata fursa ya kutembelea Wilaya za Handeni, Kilindi, Korogwe, Lushoto na Tanga Mjini.Katika tukio hilo, madiwani hao walifanya maamuzi hayo wakiongozwa na Mwenyekiti wa Chama cha Wananchi CUF Mkoa wa Tanga, Bashiru Azizi na Naibu Meya wa Jiji la Tanga ambaye ni diwani wa Kata ya Tangasisi, Ally Haniu.Madiwani wengine waliokihama chama hicho ni Mswahili Njama diwani wa Kata ya Chongoleani, Said Alei Diwani Kata ya Masiwani na Habibu Mpa Diwani Kata ya Ngamiani Kati.Wengine ni Nassoro Salimu Diwani Kata ya Tongoni, Akida Akida Diwani Kata ya Ngamiani Kaskazini, Mwanaisha Abdallah Diwani Viti Maalum Tarafa ya Chumbageni, Thurekha Mahadhi Diwani Viti Maalum Tarafa ya Ngamiani ambaye ni mke wa Mbunge wa Jimbo Tanga Mjini, Mussa Mbarouk. Viongozi wengine waliokihama chama hicho wameongozwa na Hidaya Ahmed aliyekuwa meneja wa kampeni wa Jimbo la Tanga CUF.Madiwani hao waliojiunga na CCM wameeleza sababu mbalimbali za kukihama chama hicho, ikiwa ni pamoja na vyama vyao kukosa dira ya uongozi na kuelekea kupoteza uhalali wa kuomba ridhaa ya kuwaongoza Watanzania.Vuguvugu la madiwani wa CUF kukihama chama hicho zilianza mwishoni mwa mwaka 2018 baada ya kutokea mpasuko ndani ya chama hicho ambapo kulitokea makundi mawili ambayo kundi moja liliunga mkono aliyekuwa Katibu Mkuu wa CUF, Maalim Seif Sharif Hamad na wengine waliokuwa wanamuunga mkono Mwenyekiti wa CUF Taifa, Profesa Ibrahim Lipumba.Duru za siasa mkoani hapa zinasema kuwa wale wanachama waliojiunga CCM ni wale waliokuwa wanamuunga mkono Profesa Ibrahim Lipumba ambapo wale waliokuwa wanamuunga mkono Maalim Seif Sharif Hamad, wamejiunga Chama cha ACT-Wazalendo.Aidha, mmoja wa wachambuzi wa siasa mkoani hapa ambaye hakutaka kutajwa jina lake kwa sababu za kiusalama kwani ni mwanachama wa CUF, alisema kuna dalili hata Mbunge wa Tanga, Mussa MbaroukCUF akajiunga CCM kutokana na yeye ni mmoja wa wafuasi wa CUFwanaomuunga mkono Profesa Lipumba ila kutokana imebaki kipindi cha miezi sita tu kabla ya Bunge kuvunjwa, hawezi kujiuzulu kutokana na kutetea maslahi yake.  <topic>: kitaifa 